Legal Document

Category: 59

Text:
3. ΠΡΟΕΔΡΙΚΟΝ ΔΙΑΤΑΓΜΑ της 11 Ιουν./14 Ιουλ. 1927 (ΦΕΚ Α΄ 143) Περί Ναυτικής Εκπαιδεύσεως. Έχοντες υπ’ όψει το από 18 Φεβρ. 1927 ψήφισμα της Βουλής «περί της περαιτέρω ισχύος συντακτικών τινων πράξεων και Ν.Δ/των εκδοθέντων απρακτούσης της Βουλής», προτάσει του Υπουργού των Ναυτικών, μετ’ απόφασιν του Υπουργικού Συμβουλίου και σύμφωνον γνωμοδότησιν της επί των Ναυτικών Κοινοβουλευτικής Επιτροπής, αποφασίσαμεν και διατάσσομεν: Άρθρον μόνον.-Κυρούται τροποποιημένον ως κατωτέρω το από 14 Σεπτ. 1925 Ν.Δ/μα «περί Ναυτικής εκπαιδεύσεως», έχον ούτω: Άρθρ.1.-1.(Ιδρύεται εν Πειραιεί Δημοσία Ναυτική Σχολή προς τον σκοπόν της αρτίας επαγγελματικής εκπαιδεύσεως των πλοιάρχων και των μηχανικών του Εμπορικού Ναυτικού). Κατηργήθη δια του άρθρ. 10 του Ν.Δ. 3538/1956. Άρθρ.2.-1.Η δια του άρθρ. 1 συνιστωμένη σχολή τελεί υπό την άμεσον εποπτείαν του Εμπορικού Ναυτικού. 2.Διοικητής της Σχολής ορίζεται ανώτερος μάχιμος αξιωματικός εκ των εν ενεργεία ή εφεδρεία. 3.Καθηγηταί ή διδάσκαλοι δύνανται να διορισθώσιν αξιωματικοί και υπαξιωματικοί του Π. Ναυτικού και του Λιμενικού Σώματος εν ενεργεία ή εφεδρεία. Άρθρ.3-6.-(Κατηργήθησαν δια του άρθρ. 10 του Ν.Δ. 3538/1956). Άρθρ.7.-1.Επί των Ναυτικών ιδιωτικών σχολών ασκεί η Διεύθυνσις Εμπορικού Ναυτικού εποπτείαν. Δυνάμει του Ν.Δ. 3973/1959 (τόμ. 32Α σελ. 444,09) αι πάσης ειδικότητος και βαθμίδος επαγγελματικαί σχολαί, αι συνεστημέναι και λειτουργούσαι ως δημόσιαι, νομικά πρόσωπα δημοσίου ή ιδιωτικού δικαίου, ή ιδιωτικαί, υπαγόμεναι εις το Υπουργείον Εμπορικής Ναυτιλίας, εκτός των Κρατικών Σχολών Εμπορικής Ναυτιλίας Ύδρας, Ασπροπύργου και Κύμης υπάγονται μετά του προσωπικού αυτών εις το Υπουργείον Εθν. Παιδείας, υφ’ ου ασκούνται του λοιπού άπασαι αι υπό των κειμένων διατάξεων προβλεπόμεναι αρμοδιότητες του Υπουργείου Εμπορ. Ναυτιλίας, ως προς τας μεταφερομένας σχολάς. 2.Δια Δ/τος επιτρέπεται η αναγνώρισις των κατά την προηγούμενην παράγραφον ιδιωτικών σχολών εφ’ όσον ήθελον αναλάβη την υποχρέωσιν της τηρήσεως ωρισμένου προγράμματος και όρων διδασκαλίας και εποπτείας κανονιζομένων υπό του Υπουργείου. 3-4.(Κατηργήθησαν δια του άρθρ. 10 του Ν.Δ. 3538/1956). Σελ. 531 Δημόσιες Ναυτικές Σχολές 19.Η.α.1-3 3 5.Η κατά το παρόν άρθρον αναγνώρισις ιδιωτικών ναυτικών σχολών δύναται να ανακληθή εφ’ όσον δεν ήθελον τηρηθή υπ’ αυτών αι αναληφθείσαι κατά την αναγνώρισιν υποχρεώσεις. Άρθρ.8-9.-(Κατηργήθησαν δια του άρθρ. 10 του Ν.Δ. 3538/1956). Άρθρ.10.-Πάσα διάταξις αντικειμένη εις το παρόν Ν.Δ/μα καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί των Ναυτικών Υπουργόν ανατίθεμεν την δημοσίευσιν και εκτέλεσιν του παρόντος.